Saksa Vabade Ametiühingute Koondis

Saksa Vabade Ametiühingute Koondis (saksa Freier Deutscher Gewerkschaftsbund, lühend FDGB) oli ametiühingute keskorganisatsioon Saksa DV-s.

Saksa Vabade Ametiühingute Koondise asutamiskongress toimus Nõukogude okupatsioonitsoonis Ida-Berliinis 1946. aasta 9. kuni 11. veebruarini. Saksamaa Sotsialistlik Ühtsuspartei kasutas Saksa Vabade Ametiühingute Koondist oma poliitika elluviimiseks.FDGB - Freier Deutscher Gewerkschaftsbund Mitteldeutscher Rundfunk Saksa Vabade Ametiühingute Koondis kuulus Saksa DV Rahvusrindesse ja tal oli oma fraktsioon Saksa DV Rahvakojas (parlamendis).Freier Deutscher Gewerkschaftsbund (FDGB) Chronik der Wende

Saksa Vabade Ametiühingute Koondisse kuulus 16 erialaametiühingut.Freier Deutscher Gewerkschaftsbund (FDGB) runde-ecke-leipzig.de FDGB häälekandja oli ajaleht Tribüne.FDBB DDR-Lexikon

Saksa Vabade Ametiühingute Koondis oli Saksa DV suurim massiorganisatsioon. 1989. aastal oli Saksa Vabade Ametiühingute Koondisel 9,5 miljonit liiget, mis moodustas 98% kõigist riigi töötavatest inimestest.Freier Deutscher Gewerkschaftsbund (FDGB) Jugendopposition

14. septembril 1990 otsustati Saksa Vabade Ametiühingute Koondise kongressil alates 30. septembrist 1990 laiali minna. Ida-Saksa erialaametiühingud ühinesid 1991. aastal Lääne-Saksa vastavate ametiühingutega.Freier Deutscher Gewerkschaftsbund (FDGB) Zeitzeugen der Gewerkschaften 

Esimehed
Hans Jendretzky mai 1946 – 25.oktoober 1948
Herbert Warnke 25. oktoober 1948 – 26. märts 1975  
Harry Tisch 26. aprill 1975 – 2. november 1989 
Annelis Kimmel 2. november 1989 –  9. detsember 1989  
Werner Peplowski 9. detsember 1989 – 1. veebruar 1990
Helga Mausch 1. veebruar – 9. mai 1990German Democratic Republic. Ministries, political parties, etc. rulers.org

Viited

Kategooria:Ametiühingud
Kategooria:Saksa DV